**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 23-Ի ԹԻՎ 2169-Լ ՈՐՈՇՄԱՆ ՄԵՋ ԼՐԱՑՈՒՄՆԵՐ և ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. **Ֆինանսների նախարարություն** | 13.12.2022  01/29/21867-2022 |
| Ի պատասխան սույն թվականի նոյեմբերի 21-ին ուղարկված թիվ ՆՄ//29261-2022 գրության՝ ցանկանում ենք հայտնել, որ «Հայաստանի Հանրապետության կառավարության 2021 թվականի դեկտեմբերի 23-ի թիվ 2169-Լ որոշման մեջ լրացումներ և փոփոխություն կատարելու մասին» ՀՀ կառավարության որոշման նախագծի վերաբերյալ ՀՀ ֆինանսների նախարարությունը իր իրավասությունների շրջանակում դիտողություններ կամ առաջարկություններ չունի։ | Ընդունվել է ի գիտություն։ |
| 1. **Կենտրոնական բանկ** | 01.12.2022  15.1-07/486-22 |
| Հայտնում ենք Ձեզ, որ «Հայաստանի Հանրապետության կառավարության 2021 թվականի դեկտեմբերի 23-ի թիվ 2169-Լ որոշման մեջ լրացումներ և փոփոխություն կատարելու մասին» ՀՀ կառավարության որոշման նախագծի վերաբերյալ Հայաստանի Հանրապետության կենտրոնական բանկն առաջարկություններ և դիտողություններ չունի: | Ընդունվել է ի գիտություն։ |
| 1. **Արդարադատության նախարարություն** | 26.12.2022  /27.3/58096-2022 |
| 1. **«**Հայաստանի Հանրապետության կառավարության 2021 թվականիդեկտեմբերի 23‑ի «Ընտանիքում 3-րդ և յուրաքանչյուր հաջորդ նոր ծնված երեխայի ծննդյան կապակցությամբ դրամական աջակցություն նշանակելու և վճարելու կարգը հաստատելու մասին» N 2169-Լ որոշման մեջ լրացումներ և փոփոխություն կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) բնույթն անհրաժեշտ է վերանայել՝ հաշվի առնելով «Նորմատիվ իրավական ակտերի մասին» Հայաստանի Հանրապետության օրենքի 34-րդ հոդվածի 2-րդ մասը, համաձայն որի՝ **նորմատիվ իրավական ակտում փոփոխություն կամ լրացում կարող է կատարվել միայն նույն տեսակի և բնույթի նորմատիվ իրավական ակտով…**:  Մասնավորապես՝ Նախագծի վերնագրում և 1-ին կետում «Ն» տառն անհրաժեշտ է փոխարինել «Լ» տառով: | Առաջարկությունն ընդունվել է։  Նախագծի վերնագրում և 1-ին կետում «Ն» տառը փոխարինվել է «Լ» տառով: |
| 2. Նախագծի 1-ին կետի 1-ին ենթակետով նախատեսվող կարգավորումն առաջարկում ենք նախատեսել առանձին կետով: | Առաջարկությունն ընդունվել է։  Նախագծի 1-ին կետի 1-ին ենթակետով նախատեսվող կարգավորումն նախատեսվել է առանձին կետով։ |
| 3. Նախագծի 1-ին կետի 2-րդ ենթակետով լրացվող 23.2-րդ կետ «հիման» բառից հետո անհրաժեշտ է լրացնել «վրա» բառը: | Առաջարկությունն ընդունվել է։  Նախագծի 1-ին կետի 2-րդ ենթակետով լրացվող 23.2-րդ կետը «հիման» բառից հետո լրացվել է «վրա» բառով: |
| Միևնույն ժամանակ, գտնում ենք, որ անհրաժեշտ է Նախագծով նախատեսել դրույթ, որով կսահմանվեն դեպքեր և ժամկետներ դիմումը կրկին ներկայացնելու համար, հաշվի առնելով այն հանգամանքը, որ դիմումի մերժման հիմք է հանդիսանում դիմելու օրվա դրությամբ դրամական աջակցության գումարի վճարման դադարեցումը, ինչը համապատասխան դեպքերում ենթակա է վերականգնման, իսկ նման պայմաններում բանկը փոխելու անհրաժեշտությունը շահառուի համար կմնա արդիական: | Առաջարկությունը չի ընդունվել։  Վճարումը վերսկսելու դեպքում, համապատասխան դիմումում նշվում է վճարման եղանակը, վճարող կազմակերպության անվանումը։  Այս տեսակետից որևէ առանձնահատկություն սահմանելու անհրաժեշտություն չկա։ |
| 4. Նախագծի 1-ին կետի 3-րդ ենթակետի «(բայց սույն կարգի 3-րդ կետում նշված պայմաններին բավարարելու ամսվան հաջորդող ամսվա 1-ից ոչ ավելի վաղ)» բառակապակցությունն անհրաժեշտ է խմբագրել, քանի որ այն անհասկանալի է:  Սույն դեպքում, Հայաստանի Հանրապետության կառավարության 2021 թվականի դեկտեմբերի 23‑ի N 2169-Լ որոշման (այսուհետ՝ Որոշում) Հավելվածի 3-րդ կետի համաձայն՝ դրամական աջակցությունը նշանակվում և վճարվում է (շահառու երեխայի համար ծնողը ձեռք է բերում դրամական աջակցություն ստանալու իրավունք) յուրաքանչյուր շահառու երեխայի համար, եթե դիմելու օրվա դրությամբ ծնողը, շահառու երեխայի կարգաթիվը որոշելու համար հաշվի առնված երեխաները և զավակները, ինչպես նաև շահառու երեխան, Հայաստանի Հանրապետության բնակչության պետական ռեգիստրում հաշվառված են Հայաստանի Հանրապետությունում բնակության վայրի հասցեով (բացառությամբ ռազմական ուսումնական հաստատությունում սովորող անձի, պարտադիր զինվորական ծառայության զորակոչված կամ ազատազրկման վայրում պատիժը կրող անձի) և դիմելու օրվա դրությամբ ծնողը և շահառու երեխան գտնվում են Հայաստանի Հանրապետությունում:  Հիշյալ կետի վերլուծությունից բխում է, որ «(բայց սույն կարգի 3-րդ կետում նշված պայմաններին բավարարելու ամսվան հաջորդող ամսվա 1-ից ոչ ավելի վաղ)» ձևակերպումը Որոշման Հավելվածի 3-րդ կետում նշված պայմանների նկատմամբ կիրառելի չէ, քանի որ 3-րդ կետում սահմանված պայմաններին բավարարելու ամիսը հնարավոր չէ որոշել: | Առաջարկությունն ընդունվել է։  Նախագծի 1-ին կետի 3-րդ ենթակետի «(բայց սույն կարգի 3-րդ կետում նշված պայմաններին բավարարելու ամսվան հաջորդող ամսվա 1-ից ոչ ավելի վաղ)» բառերը փոխարինվել են «, բայց սույն կարգի 3-րդ կետով սահմանված՝ դրամական աջակցության իրավունք տվող պայմաններին բավարարելու ամսվան հաջորդող ամսվա 1-ից ոչ ավելի վաղ,» բառերով։  Դրույթը քննարկելիս հարկ է նկատի ունենալ, որ Կառավարության 2021 թվականիդեկտեմբերի 23‑ի թիվ 2169-Լ որոշմամբ հաստատված կարգի 3-րդ կետով սահմանված են դրամական աջակցություն ստանալու իրավունք տվող հիմնական պայմանները 2-ն են՝ բնակության պետական ռեգիստրում հաշվառված լինելը (1), ծնողի և շահառու երեխայի ՀՀ-ում գտնվելը (2)։  Այս երկու պայմանը որոշվում է բնակչության պետական ռեգիստրում առկա տվյալներով և ՍԷԿՏ համակարգի միջոցով։  Օրինակ, եթե մի ծնողի տված՝ դրամական աջակցություն ստանալու իրավունքը դադարեցնելու մասին նոտարական կարգով վավերացված հայտարարության հիման վրա դրամական աջակցություն ստանալու իրավունքը դադարեցվել է 01.11.2022, իսկ մյուս ծնողը ՀՀ վերադարձել է 23.12.2022 և 2023 թվականի ապրիլ ամսվա ընթացքում դիմել է դրամական աջակցության ստանալու իրավունքը վերևականգնելու հարցով, ապա խնդրո առարկա դրույթի կիրառմամբ նրան կվճարվի 01.01.2023-ից (բնակության պետական ռեգիստրում հաշվառված լինելու ծնողի և շահառու երեխայի ՀՀ-ում գտնվելու պայմաններին բավարարել է 23.12.2022)։ Իրավակիրառ պրակտիկայում այս կարգավորումը կիրառվում է նաև դրամական աջակցություն նշանակելիս (տե՛ս որոշման հավելվածի 8-րդ կետը)։ |
| 1. **Վարչապետի աշխատակազմի իրավաբանական վարչություն** | 30.01.2023  02/11.4/3012-2023 |
| 1. Նախագծով փոփոխվող *մայր որոշման* նախաբանում վերաբերելի լիազորող նորմերը բացակայում են, իսկ նախաբանում նշված լիազորող նորմերը չեն կարող որպես այդպիսին դիտարկվել, ինչը հակասում է Սահմանադրության 6-րդ հոդվածի 2-րդ մասին, ըստ որի՝ Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները կարող են *օրենքով լիազորվել ընդունելու ենթաօրենսդրական նորմատիվ իրավական ակտեր*: Միևնույն ժամանակ, «Նորմատիվ իրավական ակտերի մասին» օրենքի 13-րդ հոդվածի 1-ին մասի համաձայն՝ ենթաօրենսդրական նորմատիվ իրավական ակտն ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր: | Ընդունվել է ի գիտություն։  Մայր որոշման նախագիծը մշակվել է որպես նորմատիվ իրավական ակտ, իսկ նախաբանում հղում էր կատարված Հայաստանի Հանրապետության Սահմանադրության 146-րդ հոդվածի 2-րդ մասին։ Արդարադատության նախարարության առաջարկության հիման վրա (Վարչապետի աշխատակազմ է ներկայացվել 30.11.2021թ․ թիվ ՄՆ/ԱԳ-1-4/45589-2021 գրությամբ) Նախագիծը ներկայացվել է որպես ծրագիր՝ լոկալ ակտի տեսքով, իսկ նախաբանում հղումը փոխվել է։  Որոշումն ընդունելու այլ իրավական հիմք, քան մայր որոշման նախաբանում գրվածն է, չկա։ |
| 2. Նախագծի վավերապայմաններում՝ դրա բնույթը նշված է որպես լոկալ (ներքին), իսկ նախագծի 1-ին կետում՝ նորմատիվ (Ն): | Նախագծի վերնագրում և 1-ին կետում «Ն» տառը փոխարինվել է «Լ» տառով: |
| Նախագիծը e-draft կայքում դրվել է հանրային քննարկման։ |  |